**9-sinf ona tili**

**4-CHSB**

**I variant**

1.(B – 2). Imloviy jihatdan TO‘G‘RI yozilgan so‘zlar berilgan qatorni aniqlang.

A) qovurdoq, mutolaa, mas’uliyat

B) boshqatdan, gubernatir, asqotmoq

C) shovvoz, junbush, hiyobon

D) xayratomuz, ta’magir, ma’yus

2.(B – 2). Berilgan parcha matnning qaysi turiga mansub ekanligini aniqlang.

*Men o‘risning idora ishlarini ko‘rib, o‘z idoramizning xuddi bir o‘yinchoq bo‘lg‘anlig‘ini iqror etishka majbur bo‘ldim... Bizning idoramiz bu kungi tartibsizligi bilan ketabersa holimizning nima bo‘lishig‘a aqlim yetmay qoldi. Shamayda ekanman, qanotim bo‘lsa, vatanga uchsam, to‘ppa-to‘g‘ri xon o‘rdasiga tushsam-da, o‘risning hukumat qonunlarini birma-bir arz qilsam, xon ham arzimni tinglasa-da, barcha elga yorlig‘ yozib o‘risning idora tartibini dasturilamal etishka buyursa, men ham bir oy ichida o‘z elimni o‘risniki bilan bir qatorda ko‘rsam...*

A) Makromatn

B) Muhokama matni

C) Hikoya matni

D) Tasviriy matn

3.(B – 2). Qaysi qatordagi gapda tinish belgisi bilan bog‘liq xatolik mavjud?

A) Ayollar, bolalar, qariyalar – hamma mashina ortidan yugurar edi.

B) Otam – uzoq yillardan buyon shahar markazida ishlaydi.

C) Onamni, ya’ni Inobat Nizomovani, maktabda hamma hurmat qiladi.

D) Ular uchovi: Nodir, Nozim, Karim kelajakda shifokor bo‘lmoqchi.

4.(B – 2). Bog‘langan qo‘shma gap berilgan javobni aniqlang.

A) Olimning yomonligi kemaning sinishiga o‘xshaydi, chunki kema sinsa, hamma cho‘kadi.

B) Maktabga o‘yin-kulgi uchun emas, balki bilim olish uchun kelishingiz kerak.

C) Insonning ko‘ngliga urmaydigang, uni aldamaydigan eng yaxshi do‘st kitobdir.

D) Yaxshilik insonni ko‘kka ko‘taradi, yomonlik esa kishini insonlardan uzoqlashtiradi.

5.(Q – 2,8). Qaysi qatordagi gapda tinish belgisi tushirib qoldirilsa, gapning mazmuniga ta’sir qiladi?

A) Bu uy juda baland, devorlar bilan o‘rab qo‘yilgan edi.

B) Bugun, soat o‘nda, yakuniy imtihonlar bo‘lib o‘tadi.

C) “Moziyga qaytib ish ko‘rmoq xayrlidir”, – deydi A.Qodiriy.

D) Baxtiyorlikning eng asosiy va ishonchli belgisi – xotirjamlik.

6.(Q – 2,8). Qaysi javobdagi gaplar juftligida tire bir xil punktuatsion qoida asosida qo‘llangan?

A) Qo‘shning tinch – sen tinch. // Otalar so‘zi – aqlning ko‘zi.

B) Bu o‘zbek yigiti – tanti, mehribon.// Ajoyib bir xalqsan – tengi topilmas.

C) Kimyo, biologiya, fizika – barchasi hayotiy ko‘nikmalar beradi.//

Dadam shu atrofdan – qishloq chiqaverishidan – do‘kon qidirdi.

D) “Bilim baxt keltirar”, – deydi dono xalqimiz.//

Mirtemir shunday degan edi: “Yoshlik – inson umrining eng gullagan davri”.

7.(Q – 2,8). Qaysi qatordagi gapda ***ketmoq*** so‘zi ***sarf bo‘lmoq, ishlatilmoq*** ma’nosida qo‘llangan?

A) Nozimjon ota shu ahvolda tong ottirdi-yu, ertalabdan yana dalaga – terimga ketdi.

B) O‘rmonjon, odatda, ish sustroq yoki yomonroq ketayotgan uchastkalarga borar edi.

C) Samarqandga borib kelish uchun yo‘l xarajatlariga hammasi bo‘lib ellik so‘m ketdi.

D) – Chuchvaradan keyin choy juda yaxshi ketadi-da, – dedi Boqijon Boqiyev.

8.(Q – 2,8). *Bu dunyo ilon kabidir* gapiniquyidagi gaplar bilan bog‘lash uchun qaysi yordamchi vositadan foydalaniladi?

*1. Sirti naqshinkor va serjilo. 2. Ichi to‘la zahardir.*

A) shuning uchun

B) hamda

C) na…na

D) ammo

9.(Q – 2,8). Berilgan gapda qo‘llanishi lozim bo‘lgan tinish belgilari to‘g‘ri keltirilgan javobni aniqlang.

*Men hamisha Navoiyni o‘ylardim Uning ma’nodor aqlli ko‘zlari xushfe’l rahmdil aliyjanob qiyofasi asl pok ulug‘ qalbini his etardim ko‘z o‘ngimda ko‘rardim deb yozadi Oybek o‘z xotiralarida*

A) “ . , , , , , , , , ” , – .

B) “ , , , , , , , , , ” , – .

C) “ , , , , , . ” , – .

D) “ . , , , , , ”, – .

10.(Q – 2,8). Qaysi qatordagi gapda // belgisi o‘rniga ikki nuqta qo‘yib bo‘lMAydi?

A) Elning bir so‘zi bor// o‘zingga ehtiyot bo‘l, qo‘shningni o‘g‘ri tutma.

B) “Paxtakor” va “Bunyodkor” jamoalaridagi o‘yin 1//1 hisobida tugadi.

C) Mening maqsadim shuki// hamma ona tili fanidan yuqori ball to‘plasa.

D) Hamma narsa// uylar, daraxtlar, korxona va tashkilotlar qorong‘ulik qa’riga cho‘kdi.

11.(Q – 2,8). Quyidagi sodda gap mazmuniga mos ravishda grammatik jihatdan to‘g‘ri shakllantirilgan ergashgan qo‘shma gapni aniqlang.

*Hayotga muhabbati kuchli bo‘lgan inson har qanday og‘ir vaziyatda ham tushkunlikka tushmaydi.*

A) Hayotga muhabbatingiz kuchli bo‘lsin – og‘ir vaziyatlarda ham tushkunlikka tushmaysiz.

B) Insonning hayotga muhabbati kuchli bo‘lsa, og‘ir vaziyatlarda ham tushkunlikka tushmaydi.

C) Hayotga muhabbatingizni kuchli qiling va og‘ir vaziyatlarda tushkunlikka tushmang.

D) Hayotga muhabbati kuchli bo‘lgan insonlar og‘ir vaziyatlarda ham tushkunlikka tushmaydi.

12.(Q – 2,8). Quyidagi gapda ikki nuqtaning qo‘llanish sababi qaysi javobda to‘g‘ri izohlangan?  
*Mening anglaganim shu bo‘ldi: insonning atrofidagi do‘stlari uning kelajagiga ta’sir qilar ekan.*

A) Uyushiq bo‘laklardan oldin umumlashtiruvchi bo‘lak qo‘llangani uchun

B) O‘zidan oldingi bo‘lak ma’nosini izohlab kelgan ajratilgan bo‘lak qo‘llangani uchun

C) Qo‘shma gap qismlari bir paytda sodir bo‘ladigan voqea-hodisalarni ifodalagani uchun

D) Qo‘shma gap qismlari orasida izohlash munosabati ifodalangani uchun.

13.(Q – 2,8). Mazkur gapda qo‘llangan tinish belgilari yuzasidan bildirilgan to‘g‘ri hukmlarni aniqlang.

*Yoshlik – inson umrining oltin davri, shuning uchun uning qadriga yetish kerak..*

1. Ajratilgan bo‘laklarni ajratish uchun verguldan foydalanilgan.

2. Ergashgan qo‘shma gaplar orasida vergul qo‘yilgan.

3. Undalmani boshqa gap bo‘laklaridan ajratish uchun vergul qo‘yilgan.

4. Ega va ot kesim orasida tire qo‘yilgan.

A) 2, 4.

B) 2, 3

C) 1, 3

D) 1, 4

14.(Q – 2,8). Qaysi javobdagi gaplar juftligida ikki nuqta bir xil punktuatsion qoida asosida qo‘llangan?

A) Mavzu: O‘tkir Hoshimovning “Ikki eshik orasi” romani tahlili.//

Darsga vaqtida kiring: yangi mavzuni tushunmay qolasiz.

B) Bugun hamma: o‘qituvchilar, shifokorlar, quruvchilar dam oladigan bayram.//

Maktabdan qaytdim: tayyorlagan loyiha ishlarim qolib ketgan ekan.

C) Ehtimol sizda ham shunday hollar bo‘lgandir: tun yarmidan og‘ganda birdan uyg‘onib ketasiz.// Mening qarorim shu: farzandimni chet elda o‘qitaman.

D) Eskirgan so‘zlarning ikki turi mavjud: arxaik so‘zlar va tarixiy so‘zlar.

Traktorchilar tashvishlanib qolishdi: yonilg‘i, oziq-ovqat zaxirasi tugamoqda.

15. (M – 4). Raqamlab ko‘rsatilgan qaysi gap matnning mazmuniy tuzilishida uslubiy xatolikni yuzaga keltirgan?

Anjir juda qadimiy mevalardan biri bo‘lib, bundan bir necha ming yillar avval madaniylashtirilgan. (1) ***Anjir – tutdoshlar (anjirgullilar) oilasiga mansub subtropik meva turi.*** Turkiya, Jazoir, Yevropaning janubida, AQSHda katta maydonlarni egallaydi, Kavkaz, [Oʻrta Osiyo](https://uz.wikipedia.org/wiki/O%CA%BBrta_Osiyo), Qrimda ham yetishtiriladi. (2) ***Yovvoyi holda Oʻrta dengiz boʻyi, Kichik Osiyo, Eron, Shimoli-gʻarbiy Hindistonda oʻsadi.*** Anjir juda qadimdan madaniylashtirilgan oʻsimlik hisoblanadi. (3) ***Yovvoyi holda Oʻrta dengiz boʻyi, Kichik Osiyoda oʻsadi.*** Anjir daraxtining boʻyi 4 – 10 m, shoxlari qalin, yoyilib oʻsadi, novda, [barg](https://uz.wikipedia.org/wiki/Barg) va mevasida sutsimon shira bor. Bargi yirik, 3 – 7 boʻlmali, baʼzan boʻlmasiz, toʻq yashil, orqasida tuklari bor. (4) ***Bir yilda 2 – 3 marta gullaydi.***

A) 4

B) 3

C) 2

D) 1